EkBass/fiwiki-20250220-pages-articles huggingface dataset:
Werneri Viillos

Werneri Viillos on nykyisin Kalvolassa asuva entinen fakiiri ja voimamies. Hän on tullut tunnetuksi erikoisilla fyysistä sekä psyykkistä tasapainoa ja kyvykkyyttä vaativilla tempuilla. == Wernerin tempauksia == *Häkissä oleminen kiivastuneen naaraskarhun kanssa. *Maahan haudattuna oleminen kolmen metrin syvyydessä pelkän nesteen voimin. Viillos oli haudattuna viikon ja kahden tunnin ajan. *14-tonnisen bussin veto hampailla. == Palkinnot == *1. sija penkkipunnerruksen 60-69-vuotiaiden sarjassa (sadan kilon aloituspainolla) == Lähteet == *kaupunkiuutiset.com Luokka:Suomalaiset viihdetaiteilijat Luokka:Syntymävuosi puuttuu Luokka:Elävät henkilöt
Kastikat

Kastikat (Calamagrostis) on heinäkasvisuku, johon kuuluu noin 130–400 lajia. Monet kastikoista ovat morfologialtaan samanlaisia, mutta niillä on oma maantieteellinen levinneisyys. Suomessa kasvaa kuudesta yhdeksään kastikkalajia, joista korpikastikka (Calamagrostis phragmitoides) on yleinen koko maassa ja muut ovat yleisiä jossain osassa maata. Kastikoihin voidaan lukea myös merikastikka eli rantakaura, joka sijoitettiin aiemmin rantakaurojen (Ammophila) sukuun. Samoin kastikoihin voidaan lukea myös itämerenkastikka, joka on merikastikan ja hietakastikan risteymä. Koristekasvina käytetään tupas- eli koristekastikkaa (Calamagrostis × acutiflora), joka on metsä- ja hietakastikan välinen risteymä. Suvun tieteellinen nimi (Calamagrostis) tulee kreikan kielen sanoista kalamos (suom. ruoko) ja agrostis (suom. heinäkasvi). == Kastikkalajeja == === Suomessa kasvavat kastikkalajit === * tupaskastikka (koristekastikka) (Calamagrostis × acutiflora) (risteymälaji) * merikastikka eli rantakaura (Calamagrostis arenaria, syn. Ammophila arenaria) * metsäkastikka (Calamagrostis arundinacea) * itämerenkastikka (itämerenkaurikka) (Calamagrostis × baltica) (risteymälaji) * viitakastikka (Calamagrostis canescens) * hietakastikka (Calamagrostis epigejos) * lapinkastikka (Calamagrostis lapponica) * luhtakastikka (Calamagrostis neglecta, syn. C. stricta) * korpikastikka (Calamagrostis phragmitoides, aiemmin käytetty nimi C. purpurea) Suomen Lajitietokeskus: Kastikat (Calamagrostis) Viitattu 19.12.2023. === Muualla kasvavia kastikkalajeja === * timanttikastikka eli idänkastikka (Calamagrostis brachytricha) * kölinkastikka eli metsäkastikka (Calamagrostis chalybaea) * lauhakastikka (Calamagrostis deschampsioides) * ruokokastikka (Calamagrostis purpurea) * gotlanninkastikka (Calamagrostis varia) * Calamagrostis rubescens == Lähteet == == Aiheesta muualla == * Kassu – Kasvien suomenkieliset nimet: Kastikat (Calamagrostis) * ITIS: Calamagrostis * United States Department of Agriculture (USDA): Calamagrostis * Flora of China: Calamagrostis *
Saaristokeskus Korpoström

thumb|250px|Taustalla vasemmalla Saaristokeskus Korpoström Saaristokeskus Korpoström on Korpoströmin salmen rannalla, Österkalaxin kylässä Korppoossa Paraisilla sijaitseva, vuonna 2004 perustettu monitoiminen vierailukeskus. Saaristokeskus järjestää näyttelyitä, saaristoaiheisia seminaareja, luentosarjoja ja teemapäiviä. Korpoström on Saaristomeren kansallispuiston huoltotukikohta. Saaristokeskus toimii myös meribiologisena asemana, jossa työskentelee Åbo Akademin ympäristö- ja meribiologeja. Myös Metsähallituksella on paikalla meribiologista toimintaa, jonka päätavoitteena on Itämeren meri- ja rannikkoluonnon inventointi. Vaihtuvat näyttelyt tuovat esille saaristolaiskulttuurin ajankohtaisia aiheita ja muita saaristoon liittyviä ilmiöitä. Näyttelyiden aiheet koskevat koko Saaristomeren aluetta. Saaristokeskuksen ohjelmatarjontaa muokataan lapsille sopivaksi niin sanotussa Junnulabrassa, jossa kesäisin ilmaiseksi voivat vierailla kaiken ikäiset lapset. Junnulabrassa käyvät syksyisin myös päiväkoti- ja kouluryhmät tutustumassa Saaristomeren merenalaiseen elämään. Saaristokeskuksessa on 120-paikkainen auditorio, erikokoiset kokoustilat ja 120-paikkainen ravintola, jonka terassilla on vielä 80 lisäpaikkaa. Vierasvenesatamassa on noin 70 paikkaa. Hotellissa on 16 huonetta, kukin 1–4 asiakkaalle. Ruokakauppa Strandboden palvelee kesäisin ja myy myös polttoainetta sekä autoille että veneille. Vedenalainen luontopolku Stora Hästön saaren rantavedessä sijaitsee noin viisi kilometriä saaristokeskuksesta lounaaseen. Korpoströmin saaristokeskuksen edustalla nähtiin vuonna 2006 kaksi delfiiniä (Delphinus delphis). Korpoström oli tärkeä sotalaivojen tukikohta 1700- ja 1800-luvulla. Siellä käytiin venäläisten ja ruotsalaisten meritaistelu 1743.Varsinais-Suomen käsikirja 2013, sivu 99 == Näyttelyt == * 2020–2021 Piscatus – kala ja ihminen * 2019 Out to Sea? The Plastic Garbage Project * 2018 Rauhattomia aikoja – 1700-luvun sotaisat vuodet saaristossa * 2017 Uudet näkymät – Victor Westerholm saaristossa == Kiinteistöosakeyhtiö Sunnan == Saaristokeskus Korpoström valmistui vuonna 2004, ja se avattiin virallisesti vuonna 2005. Keskuksen rakentamiskustannukset olivat 3,5 miljoonaa euroa, ja rakennuksen arkkitehteina olivat Bengt Lundsten ja Michael Granit. Saaristokeskuksen omistaa kiinteistöosakeyhtiö Sunnan, jonka osakkaina ovat Turunmaan saaristosäätiö, Metsähallitus ja Paraisten kaupunki. Entinen omistaja Åbo Akademin säätiö lahjoitti osakkeensa Turunmaan saaristösäätiölle vuonna 2015. Korppoon kunnan alkuperäiset osakkeet siirtyivät Paraisten kaupungin omistukseen kuntaliitoksen seurauksena vuonna 2009. Myös Svenska kulturfonden on entinen Saaristokeskuksen omistajana. == Lähteet == *Saaristokeskus Korpoström === Viitteet === Luokka:Korppoo Luokka:Suomen luontokeskukset Luokka:Varsinais-Suomen nähtävyydet Luokka:Paraisten rakennukset ja rakennelmat Luokka:Metsähallitus
Lucy Pinder

Lucy Catherine Pinder (s. 20. joulukuuta 1983 Winchester, Hampshire) on englantilainen glamour-malli. Pinder on kuuluisa suurista luonnollisista rinnoistaan ja hän on esiintynyt useita kertoja valokuvamallina muun muassa englantilaisten Maxim-, Loaded-, FHM-, Redline- ja Nuts-lehtien kansissa ja sivuilla. ==Lähteet== ==Aiheesta muualla== *Lucy Pinderin kotisivu Luokka:Brittiläiset mallit Luokka:Vuonna 1983 syntyneet Luokka:Elävät henkilöt
Håkan Eriksson (suunnistaja)

Håkan Eriksson (s. 20. elokuuta 1961) on ruotsalainen suunnistaja. Seuratasolla hän edustaa ruotsalaista Malungs OK:ta. Sködven MM-kilpailuissa 1989 Eriksson voitti hopeaa joukkuetovereinaan Kent Olsson, Michael Wehlin ja Jörgen Mårtensson. Kymmenen vuotta myöhemmin Invernessin MM-kilpailuissa hän voitti pronssia joukkuetovereinaan Jimmy Birklin, Jörgen Olsson ja Johan Ivarsson. Ainoan henkilökohtaisen MM-mitalinsa hän voitti vasta 43-vuotiaana voitettuaan hopeaa Västeråsin MM-kilpailujen sprinttimatkalla. Suunnistuksen maailmancupin kokonaiskilpailussa Eriksson sijoittui kuudenneksi vuonna 1996. Viisipäiväisen O-Ringenin rastiviikon hän voitti vuosina 1983 ja 1991. ==Lähteet== Luokka:Ruotsalaiset suunnistajat Luokka:Vuonna 1961 syntyneet Luokka:Elävät henkilöt en:Håkan Eriksson
Phil Melillo

Phil Melillo (s. 12. lokakuuta 1952 Newark) on yhdysvaltalainen entinen koripalloilija. Italian passin omaan Melillo toimii nykyisin Virtus Bolognan apuvalmentajana. == Aiheesta muualla == *Legabasketin pelaajaprofiili *Legabasketin valmentajaprofiili Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1952 syntyneet Luokka:Elävät henkilöt Luokka:Italialaiset koripallovalmentajat
Memorial

Memorial voi viitata seuraaviin: *Memorial, kansainvälinen ihmisoikeusjärjestö *Memorial, portugalilaisen metalliyhtyeen Moonspellin albumi *Memorial, israelilaisen metalliyhtyeen Distortedin albumi *Memorial, Michael Nymanin sävellys *Mémorial, Luxemburgin virallinen lehti *Memorial: Letters from American Soldiers, dokumenttielokuva vuodelta 1991
Piippo

Piippo on suomalainen sukunimi. Digi- ja väestötietoviraston mukaan Suomessa oli toukokuussa 2022 1 416 henkilöä, joilla on nykyisenä sukunimenään Piippo. == Henkilöitä == * Aappo I. Piippo (1950–2011), toimittaja ja sanoittaja * Antti Piippo (s. 1947), liikemies ja Elcoteqin perustaja, Matti Piipon poika * Eveliina Piippo (s. 1998), maastohiihtäjä * Irina Piippo (s. 1974), kielitieteilijä * Kaisa Jaakkola (o.s. Piippo, s. 1982), tietokirjailija * Kari Piippo (1945–2024), graafinen suunnittelija, Jonne Piipon poika * Jonne Piippo (1914–1985), kirjailija * Martta Kinnunen-Piippo (1908–1986), näyttelijä * Matti Piippo (1910–1996), teollisuusneuvos ja Piippo Oyj:n perustaja * Samuli Piippo (s. 1980), jousiampuja * Sinikka Piippo (s. 1955), kasvitieteilijä * Ulla Piippo, radiotoimittaja * Vilho Piippo (1888–1950), kansanedustaja (SDP) * Vilho Piippo (1916–2000), kirjailija == Katso myös == * Piippo Oyj, suomalainen yritys * Piipot, kasvisuku == Lähteet == Luokka:Sukunimet
Louis Braunzel

Louis Braunzel on Mirage Studiosin sarjakuvahahmo, jonka loivat Kevin Eastman ja Peter Laird. Se teki ensi esiintymisensä Teenage Mutant Ninja Turtles lehden toisen osan kolmannessa numerossa, vuonna 1994. ==Historia== Braunzel oli 1950-luvulla DARPA:n yksi kokeista, jonka aikana hän sai psyykkisiä voimia, kuten kyvyn manipuloida muiden ajatuksia, tunteita ja luonnetta. Tämän kyvyn avulla Braunzel pakeni DARPA:n laitoksen vankeudesta ja pyrki elämään normaalia elämää. Myöhemmin hän muutti vuokralaiseksi April O'Neilin asumaan kerrostaloon ja oli todistamassa Raphaelin kidnappausta. Sitä ennen Turtlesien taisteltua kyborgiksi itsensä muunneltua Baxter Stockmania vastaan, jonka jälkeen DARPA sieppasi Raphaelin. Samalla heidän agenttinsa alkoivat tutkia Aprilin asuntoa löytääkseen loput kolme Turtlesia, jolloin Braunzel kertoi Casey Jonesille ja muille Turtleseille kykenevänsä auttamaan heitä Raphaelin etsimisessä. Yhdessä Caseyn, kolmen Turtlesin ja Jonkun he murtautuivat DARPA:n päämajaan ja vapauttivat Raphaelin, sekä muutaman muun tuntemattoman olennon. Pakomatkan aikana he kuitenkin menettivät Jonkun, joka kuoli suuren meritähden näköisen hirviön syödessä sen.Teenage Mutant Ninja Turtles Vol 2 #12 Viitattu 16.7.2009 Tapahtumaan jälkeen ryhmä palasi New Yorkiin, jossa Braunzel pyyhki muutaman menneen päivän tapahtumat kaikkien Turtlesien paitsi Leonardon mielestä pois. Pian Braunzel jätti Aprilin ja kaiken muun taakseen, ja muutti pois New Yorkista. ==Lähteet== Luokka:Teini-ikäiset mutanttininjakilpikonnat -hahmot
Leuka

Leuka on suun yläpuolinen ja alapuolinen pään osa, johon hampaat kiinnittyvät. Leuka jaetaan yläleukaan ja alaleukaan. Leuan luita ovat yläleukaluu, alaleukaluu ja alaleukaluun kärjen seutu eli leuanpää tai leukakyhmy. Lisäksi leukaan kuuluvat hampaat ja ympäröivät pehmytkudokset. Alaleuka niveltyy kalloon parillisen leukanivelen avulla, joka on purentaelimistön osa. Ihmisellä leuka kasvaa voimakkaasti 6–9 vuoden iässä sekä murrosiässä. Leukaluut kasvavat normaaleiksi, jos lapsi saa pureskeltavaa ruokaa jo mahdollisimman nuorena heti imetyksen loppumisen jälkeen. Pelkällä pehmeällä ruoalla leuka jää alikehittyneeksi, pieneksi ja ahtaaksi. == Lähteet == Luokka:Kasvot Luokka:Seulonnan keskeiset artikkelit
Krystian Bala

Krystian Bala (s. 1974) on puolalainen kirjailija ja rikollinen. Hän surmasi vuonna 2000 Wrocławissa raa'asti kiduttaen liikemies Dariusz Janiszewskin. Murha oli vielä selvittämättä, kun Bala julkaisi ensimmäisen romaaninsa Amokin (2003), jossa kuvattu murha oli hyvin samanlainen kuin hänen itse tekemänsä. Vasta viranomaisten kiinnostuminen teoksesta johti Balan kiinnijäämiseen. Lopulta hänet tuomittiin teosta 25 vuoden vankeusrangaistukseen. Balan motiiviksi katsottiin kateus: hän ilmeisesti epäili Janiszewskiä suhteesta etääntyneeseen vaimoonsa. Bala ei kuitenkaan tätä myöntänyt, vaan väittää kirjoittaneensa romaanin sen pohjalta, mitä oli tiedotusvälineistä saanut tietoonsa. Entisen vaimonsa mukaan Bala on omistushaluinen ja haluaa hallita ihmissuhteitaan niiden jo päätyttyäkin. Bala suostui rikoksen tutkinnan yhteydessä valheenpaljastustestiin, jonka hän läpäisikin. Hän kuitenkin piti hyvin pitkiä taukoja ennen vastausten antoa, mikä saattoi auttaa häntä peittämään valehtelun fyysiset merkit. Amok-romaanissa henkirikoksen tekijä ei jää kiinni. == Lähteet == Luokka:Puolalaiset kirjailijat Luokka:Puolalaiset murhaajat Luokka:Vuonna 1974 syntyneet Luokka:Elävät henkilöt
Pitkäpyrstötonnikala

Pitkäpyrstötonnikala (Thunnus tonggol) on ahvenkalojen lahkoon ja makrillien heimoon kuuluva tonnikalalaji. == Koko ja ulkonäkö == Pitkäpyrstötonnikala voi saavuttaa suurimmillaan 145 cm:n pituuden ja noin 36 kg:n painon. Sen ruumis on solakka. Laji on saanut nimensä pitkästä pyrstöstään. Ensimmäinen selkäevä on korkeampi kuin toinen. Kylkievät ovat jokseenkin pään mittaisia. Pitkäpyrstötonnikalan vartalo on alta hopeanvärinen; yläpuoli on tummansininen mutta vivahtaa alimmilta osiltaan ruskeaan. Toinen selkäevä, vatsaevät, peräevä ja rintaevät ovat mustia, ensimmäinen selkäevä ja peräevä ovat kellertävänmustia, eväkkeet ovat keltaisia ja pyrstöevä on kellertävän musta. == Levinneisyys == Pitkäpyrstötonnikalan levinneisyysalue on suppeampi kuin muilla tonnikaloilla. Levinneisyysalue ulottuu Intian valtameren ja Tyynenmeren trooppisille vesille (Etelä-Japanista Filippiineille, Uuteen- Britanniaan ja Australiaan. Lajia tavataan myös Intian rannikkovesiltä, Arabian niemimaan eteläisillä vesillä, Punaisessameressä ja Somalian edustalla). Pitkäpyrstötonnikala suosii matalaa vettä, mutta sitä tavataan myös avomereltä. Se viihtyy parhaiten pinnan tuntumassa ja välttelee vähäsuolaisia ja sameita vesiä. Laji liikkuu erikokoisten kalojen muodostamissa suurissa parvissa. == Ravinto == Pitkäpyrstötonnikalat ovat vahvoja ja nopeita uimareita, jotka saalistavat kaloja, mustekaloja ja äyriäisiä. == Lisääntyminen == Pitkäpyrstötonnikalat tulevat sukukypsiksi 60–70 cm:n mittaisina. Laji kutee kesällä. == Kalastus == Pitkäpyrstötonnikalaa pyydetään sekä ammattimaisesti että virkistysmielessä. Sitä saadaan sivusaaliina, ja sitä kalastetaan pitkälläsiimalla ja troolilla. Kalan liha on maukasta, ja se myydään enimmäkseen tuoreena, suolattuna, pakastettuna ja savustettuna. Se syödään pääasiassa hiillostettuna tai paistettuna. Lisäksi lajista tehdään erityisesti säilykettä. == Lähteet == * Antal Vida, Tamás Kótai, 365 kalaa. H. F. Ullmann, 2006. ISBN 978-3-8331-2547-8. * Thunnus tonggol FishBase. R. Froese ja D. Pauly (toim.). === Viitteet === Luokka:Tonnikalat id:Ikan tongkol
Werner Greuter

Werner Rodolfo Greuter (27. helmikuuta 1938 Genova, Italia) on sveitsiläinen kasvitieteilijä ja professori. Greuterin auktorinimi on Greuter. Greuter on käynyt koulua Sveitsin Bellinzonassa ja Winterthurissa. Yliopisto-opinnot hän kävi Zürichin yliopistossa, jossa hän vuonna 1972 valmistui filosofian tohtoriksi. Greuter työskenteli Conservatoire et Jardin botaniques de la Ville de Genèvessä vuosien 1965–1978 aikana ensin apulaiskuraattorina, jonka jälkeen kuraattorina ja lopulta vanhempana kuraattorina. Vuosiksi 1972–1974 hän lähti tieteelliseksi johtajaksi Goulandriksen luonnonhistorialliseen museoon Kifisiáan Kreikkaan. Vuodesta 1978 vuoteen 2008 Greuter työskenteli Berliinin kasvitieteellisessä puutarhassa johtajana. Greuter on Havannan yliopiston kunniaprofessori vuodesta 2004. Hän on saanut myös OPTIMA Gold Medal -palkinnon vuonna 1998. == Lähteet == == Aiheesta muualla == * Greuterin sivut Berlin-Dahlemin kasvitieteellisen puutarhan ja museon sivuilla * Greuterin julkaisuja Luokka:Sveitsiläiset kasvitieteilijät Luokka:Sveitsiläiset professorit Luokka:Vuonna 1938 syntyneet Luokka:Elävät henkilöt
Adriatic Arena

Adriatic Arena on Pesarossa sijaitseva urheiluhalli. Halli sijaitsee neljän kilometrin päässä Pesaron keskustasta ja rannikosta. Areena avattiin vuonna 1996, jolloin avajaisesiintyjänä toimi Luciano Pavarotti. == Lähteet == == Aiheesta muualla == *Virallinen kotisivu Luokka:Italian urheiluhallit Luokka:Pesaro
Eligiusz Niewiadomski

thumb|right|Niewiadomskin maalaama muotokuva Stefan Żeromskista. Eligiusz Niewiadomski (1. joulukuuta 1869 – 31. tammikuuta 1923) oli puolalainen taidemaalari ja nationalisti, joka ampui 16. joulukuuta 1922 Varsovassa Puolan ensimmäisen presidentin Gabriel Narutowiczin vain muutamaa päivää tämän virkaanastumisen jälkeen. Murha tapahtui taidenäyttelyn avajaisissa, joihin sekä Niewiadomski että Narutowicz osallistuivat. Niewiadomskin vihan ensisijainen kohde oli Puolan edellinen valtionpäämies Józef Piłsudski, jonka murhaa hän oli myös suunnitellut. Narutowiczin hän ampui siksi, että vähemmistökansallisuuksien edustajat olivat ratkaisseet tämän valinnan presidentiksi Puolan parlamentissa. Niewiadomski vaati itselleen kuolemantuomiota, jonka hän saikin. Teloituksen yhteydessä hänen viimeiset sanansa olivat: ”Eläköön Puola, alas Piłsudski!” Kuoltuaan hänestä tuli Puolan äärinationalistien kulttihahmo.Vesa Vares: Vieroksutut kohtalotoverit: Suomalaisten näkemyksiä itäisen Keski-Euroopan ja Balkanin kansoista maailmansotien välillä, s. 56–57. Historiallisia tutkimuksia 269. Suomalaisen Kirjallisuuden Seura, Helsinki 2015. Niewiadomski taisteli Puolan–Neuvostoliiton sodassa. Taiteellisen uransa aikana hän paitsi maalasi, myös opetti taidetta ja julkaisi useita kirjoituksia taiteesta. ==Lähteet== Luokka:Puolalaiset taidemaalarit Luokka:Puolalaiset murhaajat Luokka:Murhasta teloitetut Luokka:Puolalaiset teloitetut Luokka:Vuonna 1869 syntyneet Luokka:Vuonna 1923 kuolleet
Afrikanlauluhaukka

Afrikanlauluhaukka (Melierax metabates) on afrikkalainen äänekäs haukka. == Koko ja ulkonäkö == Linnun pituus on 38–48 cm, siipien kärkiväli 95–110 cm ja paino 500–850 g. Aikuisen linnun höyhenpuku on harmaa, vatsapuolelta valkoraitainen. Siipien kärjet ovat tummanharmaat. Koivet ja nokan tyviosa ovat punaiset. Sukupuolet ovat samanvärisiä. Nuori lintu on päältä ruskea ja alta vaalearaitainen ja sen koivet ovat kellertävät. == Esiintyminen == Afrikanlauluhaukan pääesiintymisalue on Afrikassa Saharan eteläpuolella Namibian ja Zimbabwen rajoille. Marokossa elää alalaji theresae. Laji puuttuu Afrikan "kainalosta". Arabian niemimaan lounaisrannikolla pesii alalaji ignoscens. Sen elinympäristön ala on noin 10 miljoonaa neliökilometriä ja maailman populaation koko on 1–10 miljoonaa yksilöä. Se on enimmäkseen paikkalintu. == Elinympäristö == Laji elää savanneilla, metsänreunoissa, puutarhoissa, pensaikkomailla ja ruohostomailla, joilla kasvaa yksittäisiä puita. == Lisääntyminen == Parit pesivät yksittäin ja rakentavat risupesänsä tuuhean piikkioksaisen puun keskiosaan, yleensä 6–7 m korkealle. Naaras munii tavallisesti kaksi munaa, joita se hautoo yksin noin viisi viikkoa. Poikaset ovat lentokykyisiä noin kuuden viikon ikäisinä. == Ravinto == Afrikanlauluhaukat syövät liskoja, käärmeitä, kameleontteja, jyrsijöitä, lintuja kyyhkynkokoisiin saakka sekä isoja hyönteisiä. Saalistaa sekä juosten maassa saaliin kiinni että syöksymällä ilmassa. == Lähteet == * Cramp, Stanley (päätoim.) 1980: Handbook of the Birds of Europe, the Middle East and North Africa. Vol. II. – Oxford University Press. Hongkong. === Viitteet === Luokka:Haukat
Salvatore Lima

Salvatore ”Salvo” Lima (23. tammikuuta 1928 – 12. maaliskuuta 1992) oli italialainen kristillisdemokraattinen poliitikko. Hän toimi Italian parlamentin jäsenenä, Palermon pormestarina ja Euroopan parlamentin jäsenenä. Limaa syytettiin yhteyksistä mafiaan, ja hänen nimensä olikin runsaasti esillä parlamentin raportissa mafian poliittisista yhteyksistä. Lopulta mafia murhasi Liman Sisiliassa. == Lähteet == Luokka:Italialaiset europarlamentaarikot Luokka:Vuonna 1928 syntyneet Luokka:Vuonna 1992 kuolleet Luokka:Italialaiset henkirikosten uhrit
Talonpoikaismuseo Yli-Kirra

Talonpoikaismuseo Yli-Kirra (tunnetaan myös nimellä ”Koiramäen talo”) on Punkalaitumen Museo- ja Kotiseutuyhdistyksen ylläpitämä kotiseutumuseo Punkalaitumella Pirkanmaalla. Museo on tullut tunnetuksi Mauri Kunnaksen Koiramäki-aiheisten lastenkirjojen ”Koiramäen talon” esikuvana. Museo sijaitsee Punkalaitumen Talalan kylässä vajaa kilometri Punkalaitumen keskustasta itään seututien 230 varrella. Se koostuu useista autenttisista rakennuksista ja sillä on laajat kokoelmat talonpoikaistyökaluja ja muita käyttöesineitä. Museolla on myös riistanpyyntialue ja kokoelma työkoneita, jotka laitetaan kerran vuodessa käyntiin ”Kaikkien aikojen maatalousnäyttelyssä”. Silloin yleisö voi seurata työnäytöksiä ja tutustua vanhoihin talonpoikaisiin työmenetelmiin. ==Lähteet== ==Aiheesta muualla== * * Luokka:Punkalaitumen rakennukset ja rakennelmat Luokka:Suomen kotiseutumuseot Luokka:Pirkanmaan nähtävyydet
Koiramäen talo

Koiramäen talo voi tarkoittaa seuraavia: * Koiramäen talo, kuvitteellinen paikka Mauri Kunnaksen lastenkirjoissa * Talonpoikaismuseo Yli-Kirra (myös "Koiramäen talo"), Kotiseutumuseo Punkalaitumella, Mauri Kunnaksen lastenkirjojen Koiramäen talon esikuva
Nicki Sørensen

Nicki Sørensen (s. 14. toukokuuta 1975 Hillerød, Tanska) on tanskalainen maantiepyöräilijä. Hän aloitti ammattilaisuransa Team Chicky World -joukkueessa 1999, edusti seuraavan vuoden Team Faktaa ja uransa 14 viimeistä vuotta, 2001–2014 tanskalaistallia, joka tunnettiin tuona aikana nimillä Team CSC, Team Saxo Bank ja Team Saxo-Tinkoff. Sørensen voitti Espanjan ympäriajossa 2005 Avilan kaupungin ympäristössä ajetun 18. etapin kukistettuaan loppukirissä irtiottokumppaninsa Javier Pascual Rodríguezin. Ranskan ympäriajossa 2009 hän voitti Vitteliin päättyneen 12. etapin. Hän karkasi Sylvain Calzatin kanssa seitsemän ajajan kärkiryhmästä 22 kilometriä ennen maalia, ja pudotti myös ranskalaisen kyydistään runsaat viisi kilometriä ennen maalia. Hän voitti etapin lopulta 48 sekunnin erolla Laurent Lefèvreen. Sørensen voitti maantieajon Tanskan mestaruuden vuosina 2003, 2008, 2010 ja 2011. Hän edusti Tanskaa olympiakisojen maantieajossa Sydneyssä 2000, Ateenassa 2004, Pekingissä 2008, jossa sijoittui parhaiten, 25:nneksi ja Lontoossa 2012. == Saavutuksia == ;1999 :Lemvig Løbet, voitto :Rheinland-Pfalz Rundfahrt, etapin 4 voitto ;2000 :Lemvig–Holstebro–Lemvig, voitto :Circuit des Mines, kokonaiskilpailun ja etapin 1 voitto :Rund um Hainleite-Erfurt, voitto ;2002 :Ranskan ympäriajo, kokonaiskilpailussa 20. ;2003 :Maantieajon Tanskan mestaruus :Klasika Primavera, kolmas ;2005 :Grand Prix d'Ouverture La Marseillaise, voitto :Espanjan ympäriajo, etapin 18 voitto ;2006 :Italian ympäriajo, 5. etapin, joukkue-aika-ajon, voitto CSC:n joukkueessa :Espanjan ympäriajo, 1. etapin, joukkue-aika-ajon, voitto CSC:n joukkueessa :Züri- Metzgete, seitsemäs :MM-kilpailut, maantieajossa 12. ;2007 :UCI ProTour -sarjan joukkuekilpailu, Eindhoven, voitto CSC:n joukkueessa ;2008 :Maantieajon Tanskan mestaruus ;2009 :Ranskan ympäriajo, etapin 12 voitto :Tanskan ympäriajo, etapin 2 voitto ;2010 :Maantieajon Tanskan mestaruus ;2011 :Bayern-Rundfahrt, kokonaiskilpailussa toinen :Maantieajon Tanskan mestaruus ;2012 :GP Beghelli, voitto == Lähteet == Luokka:Tanskalaiset maantiepyöräilijät Luokka:Vuonna 1975 syntyneet Luokka:Elävät henkilöt
Kerkkäkynsisammal

Kerkkäkynsisammal (Dicranum flagellare) on Dicranaceae-heimoon ja kynsisammalten sukuun kuuluva sammallaji. Kerkkäkynsisammalta esiintyy koko Suomessa Lappia lukuun ottamatta. Koillismaalla laji on uhanalainen. Valtakunnallisessa luokittelussa laji on elinvoimainen. == Lähteet == == Aiheesta muualla == * ITIS: Dicranum flagellare Luokka:Kynsisammalet
Jyrki Lindström (sanoittaja)

Jyrki Kalevi Lindström (12. kesäkuuta 1943 Tampere – 30. kesäkuuta 1991 Helsinki) oli suomalainen sanoittaja, suomentaja ja toimittaja. Lindström aloitti Yleisradiossa, television ulkomaanuutisissa vuonna 1968 ja työskenteli 1970-luvun taitteessa kolmisen vuotta Lontoossa BBC:n suomenkielisessä radiotoimituksessa. Syksyllä 1979 hänestä tuli Ylen ensimmäinen Afrikan- kirjeenvaihtaja Keniaan. 1980-luvulla Lindström työskenteli Yle TV1:n Ulkolinja-dokumenttien toimitussihteerinä. Vuoden 1990 loppupuolella hän jäi sairauseläkkeelle. Jyrki Lindström kuoli 30. kesäkuuta 1991 jäätyään junan alle Helsingissä. Hän oli kuollessaan 48-vuotias. Hänet on haudattu Honkanummen hautausmaalle Vantaalle. Lindström teki satakunta levytettyä laulutekstiä. Hänen sanoittamiaan kappaleita ovat muun muassa ”Mombasa” (1975), ”Saat miehen kyyneliin” (1966), "Hän" (1968), ”Paikka auringossa” (1968) ja ”Merisairaat kasvot” (1967). Lindström suomensi myös englanninkielistä jännityskirjallisuutta. == Suomennoksia == * Robert Crichton : Cameronin suku. Otava 1973 (alkuteos The Camerons) * Ross Macdonald : Etsi uhrisi. Otava 1973, 1989 (alkuteos Find a Victim) * Mario Puzo : Musta areena. WSOY 1973, 2. painos 2000 (alkuteos The Dark Arena) * Richard Stark : Pankaa Parker lautoihin. Rautaiset kirjat 11. Otava 1973 (alkuteos Point Blank!) * Ross MacDonald : Nukkuva kaunotar. Otava 1974 (alkuteos The Sleeping Beauty) == Lähteet == Luokka:Suomalaiset sanoittajat Luokka:Suomentajat Luokka:Suomalaiset toimittajat Luokka:Suomalaiset televisiotoimittajat Luokka:Suomalaiset radiotoimittajat Luokka:Ylen toimittajat Luokka:Vuonna 1943 syntyneet Luokka:Vuonna 1991 kuolleet Luokka:Ulkomaankirjeenvaihtajat
Mediterraneo

Mediterraneo on italialainen Gabriele Salvatoresin ohjaama ja Enzo Monteleonen käsikirjoittama elokuva vuodelta 1991. Elokuva on kuvattu pienellä Kreikalle kuuluvalla Kastelórizon saarella Dodekanesian saaristossa. Kastelórizo sai elokuvan ansiosta runsaasti julkisuutta. Elokuva voitti vuonna 1992 muun muassa parhaan vieraskielisen elokuvan Oscar-palkinnon. == Juoni == Elokuva sijoittuu toisen maailmansodan aikaan. Italialainen laiva jättää sotilasryhmän pienelle kreikkalaiselle saarelle. Sotilaiden tehtävä on pitää saaresta huolta hyökkäystilanteessa sekä havaita vihollisaluksia. Sotilaat alkavat aluksi hieman rentoutua, sillä vihollisia ei näy ja saaren kyläkin näyttää hylätyltä. Kuitenkin viholliset pääsevät tuhoamaan sotilasjoukon aluksen. Toisin kuin italialaissotilaat luulevat, ei saari olekaan hylätty. Kreikkalaiset tulevat piilopaikoistaan, kun tajuavat italialaisten olevan harmittomia. == Rooleissa == == Lähteet == == Aiheesta muualla == * Luokka:Vuoden 1991 italialaiset elokuvat Luokka:Parhaan vieraskielisen elokuvan Oscar-palkinnon saaneet elokuvat
Niitty-yökkönen

Niitty-yökkönen (Cerapteryx graminis) on yökkösten heimoon kuuluva perhoslaji. Sen toukka eli niittymato tunnetaan pelloille ja nurmikoille haittaa aiheuttavana tuhohyönteisenä. == Koko ja ulkonäkö == Niitty yökkösen siipien kärkiväli on n. 25–35 mm ja niiden pohjaväri vaihtelee. Lajin kuitenkin tunnistaa helposti vaaleasta pitkittäisviirusta, joka kulkee siiven takanurkasta etusiiven tyveen. Niitty-yökkösen naaras on koirasta isompi, ja molemmilla siipien pohjaväri vaihtelee harmaasta tai vaaleanruskeasta tummanpunaruskeaan.http://ukmoths.org.uk/show.php?bf=2176http://perhoset.1g.fi/A/A17/321/A17_337/graminis.htm Toukka on 3–4 senttiä pitkä ja väriltään aluksi vaaleanruskea ja vanhempana tummanruskea. Toukan ruumiissa on seitsemän vaaleaa, kellanharmaata pitkittäisjuovaa ja sen alapuoli on kellahtava. == Levinneisyys ja lentoaika == Yleinen koko Suomessa. Lentää heinä- ja elokuussa.http://wibe.ath.cx/hyonteiset/index.php?option=com_content&view;=article&id;=17264 == Elinympäristö ja elintavat == Perhoset viihtyvät heinä-elokuun iltoina esimerkiksi katulamppujen läheisyydessä. Laji on levinnyt ympäri Suomea ja perhonen on aktiivinen myös päiväsaikaan. Niitty-yökkösen toukat vahingoittavat merkittävästi heinänurmia. Ne saattavat jopa kaluta kokonaisen heinäpellon paljaaksi. Niitä torjuttiin muun muassa kaivamalla jyrkkäreunaisia ojia niityille. Nykyisillä viljelymenetelmillä ne eivät enää pääse aiheuttamaan suurta haittaa pelloille, vaikka ovatkin hyvin yleisiä Suomessa. Talvehtiminen tapahtuu munana heinämättäässä. == Ravintokasvi == Toukan ravintokasveja ovat nurmilauha (Deschampsia cespitosa), metsälauha (Deschampsia flexuosa) sekä erilaiset nadat (Festuca sp.).http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/hadeninae/cerapteryx/index.html == Lähteet == * * Projekt Runeberg: Pieni Tietosanakirja 1925–1928 === Viitteet === Luokka:Tarhayökköset
Lettokynsisammal

Lettokynsisammal (Dicranum bonjeanii) on sammallaji. Se kuuluu Dicranaceae -heimoon ja kynsisammalten sukuun. Lettokynsisammal on kalkinsuosijasammal. Yleisväriltään lettokynsisammal on kirkkaan- tai tummanvihreää. Se kasvaa muutaman sentin korkeaksi. ==Ulkonäkö== Lettokynsisammalen lehdet ovat melkein aina suorat ja ne ovat kärjestä heikosti aaltopoimuiset. Lehden kärjessä on pitkiä soluja. ==Levinneisyys== Lettokynsisammal kasvaa koko Suomessa jokseenkin yleisenä. ==Elinympäristö== Lettokynsisammal kasvaa keski- ja runsasravinteisten lettojen kuivilla mätäspinnoilla sekä rannoilla ja suoniityillä. ==Lähteet== ==Aiheesta muualla== *ITIS: Dicranum bonjeanii *United States Department of Agriculture (USDA): Dicranum bonjeanii Luokka:Kynsisammalet
Međugorje

Međugorje on pieni kaupunki Bosnia ja Hertsegovinassa Čitlukin kunnan alueella. Se sijaitsee Hertsegovinan alueella lähellä Kroatian rajaa. Kaupungissa oli vuoden 2013 väestönlaskennassa noin 2 270 asukasta, joista lähes 99 prosenttia oli kroaatteja. Kaupunki tunnetaan katolisena pyhiinvaelluskohteena. Neitsyt Marian sanotaan ilmestyneen siellä kuudelle lapselle ensimmäistä kertaa 24. kesäkuuta ja 25. kesäkuuta 1981. Vaikka monet katolilaiset uskovat ilmestykseen, katolinen kirkko ei virallisesti ole vahvistanut ihmettä. Tunnettu Međugorjen asukas on tennistähti Marin Čilić. == Lähteet == == Aiheesta muualla == * Medjugorje.hr * Mary.tv Luokka:Bosnia ja Hertsegovinan kaupungit Luokka:Katoliset pyhiinvaelluskohteet Luokka:Bosnia- Hertsegovinan federaatio
Vila Praia de Âncora

Vila Praia de Âncora on seutukunta Portugalissa Caminhan maakunnassa. Sen pinta-ala on 8,15 km² ja seutukunnassa on 4 688 asukasta (2001). Asukastiheys on 575,2 as/km². Vila Praia de Âncora on asukasluvultaan suurin seutukunta Caminhan maakunnassa. Luokka:Portugalin maantiede
Ziggy Marley and the Melody Makers

Ziggy Marley and the Melody Makers oli reggaeyhtye, johon kuuluvat Ziggy Marley, Stephen Marley, Sharon Marley ja Cedella Marley. He ovat kaikki Bob Marleyn lapsia. Ryhmä oli toiminnassa vuosina 1979–2002. Luokka:Jamaikalaiset reggaeyhtyeet
Dylan Bruno

Dylan Bruno (s. 6. syyskuuta 1972 Milford, Connecticut) on yhdysvaltalainen näyttelijä ja entinen malli. Hänet tunnetaan parhaiten roolistaan CBS:n rikossarjassa Num3rot, jossa hän esitti FBI-agentti Colby Grangeria. Ennen näyttelijän uraansa hän toimi mallina Calvin Kleinille. ==Filmografia== Elokuva Elokuva Elokuva Elokuva Vuosi Elokuva Rooli Huomiot 1998 Pelastakaa sotamies Ryan Toynbe 1999 Carrie 2 – raivo Mark 2000 The Simian Line Billy Siellä missä sydän on Willy Jack Pickens 2001 Going Greek Jake The One Yates 2002 The Fastest Man in the World Jake The Anarchist Cookbook Johnny Black The Pennsylvania Miners' Story Young Grace Kelly TV-elokuva 2003 The Break Dane Patterson Grand Theft Parsons Traffic Cop 2007 Last of the Romantics Chet Dickman 2008 Quid Pro Quo Scott 2010 NCIS Rikostutkijat Luutnantti Jason Dean == Lähteet == * Luokka:Yhdysvaltalaiset näyttelijät Luokka:Vuonna 1972 syntyneet Luokka:Elävät henkilöt
Paris 36

Paris 36 on Christophe Barratierin ohjaama, vuonna 2008 ilmestynyt ranskalais- saksalais-tšekkiläinen musikaalielokuva toiseen maailmansotaan valmistautuvasta Ranskasta. == Juoni == Vuonna 1936 Pariisin pohjoisosassa sijaitseva työläiskortteli Le Faubourg ei ole sivussa Euroopan-laajuisesta poliittisesta kuohunnasta. Chansonia-musiikkiteatterin suljettua ovensa kolme ystävystä – Pigoil (Jugnot), Milou (Cornillac) ja Jacky (Merad) – ovat jääneet työttömiksi. He päättävät kuitenkin esittää paikallisten ihmisten tuella menestysmusikaalin, jonka avulla teatteri saataisiin elvytettyä. ==Lähteet== Luokka:Vuoden 2008 ranskalaiset elokuvat Luokka:Ranskalaiset elokuvamusikaalit Luokka:Vuoden 2008 saksalaiset elokuvat Luokka:Tšekkiläiset elokuvat
Dark Dog

Dark Dog on itävaltalainen energiajuoma, jonka vaikutus perustuu kofeiiniin ja guaranaan. Juomaa ei myydä Suomessa. == Aiheesta muualla == * Juoman kotisivut Luokka:Energiajuomamerkit Luokka:Itävaltalaiset juomat
Liberaalinationalismi

Liberaalinationalismi on "ei-ksenofobista" nationalismia. Siihen sisältyvät vapaus, suvaitsevaisuus ja yksilön vapaudet. Varhaisina liberaalinationalisteina pidetään muun muassa Ernest Renania ja John Stuart Milliä. == Keskeinen sisältö == Liberaalinationalismi perustuu kansalaisten yhteisiin arvoihin eikä esimerkiksi yhteiseen uskontoon tai etnisyyteen, kuten etnonationalismissa. Aatteella voidaan perustella kansojen yleismaailmallista itsemääräämisoikeutta sekä vapautta omaan maahansa. Sen sijaan, että oma maa nostettaisiin muiden yläpuolelle, liberaalinationalismissa katsotaan kaikkien maiden olevan yhtä arvokkaita. Liberalismiin perinteisesti liitetty universalismi luo pohjan ja tarpeen rakentaa itsenäisten valtioiden välisiä ylikansallisia keskusteluareenoita, joilla väitellään yhteisesti sovituilla säännöillä sotimisen sijaan. Liberaalinationalistit ovatkin kannattaneet sellaisia instituutioita kuten Yhdistyneitä kansakuntia ja Euroopan unionia, joissa internationalismi ja nationalismi eivät sulje toisiaan pois, vaan täydentävät toisiaan. Liberaalinationalismin kritiikki tulee suurelta osin etnonationalisteilta, joiden mukaan aatteella ei ole muuta tarkoitusta, kuin vain kritisoida etnonationalismia. == Liberaalinationalistisia puolueita == Maa Puolue Lähde Momentum Skotlannin kansallispuolue Keskustapuolue Orange Democratic Movement Kansallispuolue Euroopan solidaarisuus Demokraattinen rintama Yhdysvaltojen republikaaninen puolue kannatti 1860-luvulla (ns. jälleenrakentamisen vuosikymmenellä) liberaalinationalistisia arvoja: sisällissodan jälkeen se halusi rakentaa USA:n, jossa kansalaisuus perustuisi rodun sijaan lojaliteettiin tasavaltaa kohtaan, eli myös afroamerikalaisilla tulisi olla mahdollisuus tuntea itsensä amerikkalaisiksi.. == Katso myös == * Kansallisliberalismi == Lähteet == ==Aiheesta muualla== * Tuomas Nevanlinna, Nationalismin kriisi, Voima 2/2017 s. 30–31 Luokka:Nationalismi *
Edvin Christianson

Otto Edvin Josef Christianson () oli Suomen ensimmäinen tieteiskirjailija. Christianson syntyi 1874 Oulussa viipurilaiseen virkamiessukuun. Armeijassa palvellut isä Otto Viktor Christianson oli nimitetty 1865 Oulun lennätinaseman päälliköksi. Vuonna 1876 hän siirtyi vastaavaan tehtävään synnyinkaupunkiinsa Viipuriin. Hovineuvokseksi kohonnut isä kuoli 46-vuotiaana vuonna 1884, Christiansonin ollessa 9-vuotias. Posti- ja Lennätinlaitos myönsi leskirouvalle ja tämän kahdelle alaikäiselle lapselle 262 ruplan ja 50 kopeekan vuosieläkkeen. Perhe muutti elokuussa 1884 Helsinkiin, jossa Christianson kävi vuodet 1884-86 Svenska normallyceumia. Äiti toimi Posti- ja Lennätinlaitoksella IV luokan virkamiehenä. Vuonna 1893 Christianson kirjoittautui Polytekniseen instituuttiin, mutta keskeytti opintonsa seuraavana vuonna ja lähti merille. Suomeen hän palasi vuonna 1899 suorittaen perämiestutkinnon erinomaisella arvosanalla. Vuonna 1902 hän suoritti merikapteenitutkinnon, siirtyi samana vuonna luotsilaitoksen palvelukseen, toimien vuodet 1907-10 Viipurin luotsipiirin vt. luotsiesimiehenä. Christianson kirjoittajanuransa alkoi Hufvudstadsbladetissa julkaistuilla meriaiheisilla kertomuksilla. Vuonna 1911 Pihkovassa kuollut Christianson on haudattu Viipuriin Sorvalin hautausmaalle. Christiansonin kirjat ovat heikosti tunnettuja ja huonosti saatavilla. Raahen Porvari-ja Kauppakoulu ylpeilee kirjastostaan löytyvällä yhdellä Christiansonin teoksella. == Tuotanto == * * * * * == Lähteet == Luokka:Suomalaiset kirjailijat Luokka:Suomalaiset merikapteenit Luokka:Vuonna 1874 syntyneet Luokka:Vuonna 1911 kuolleet
Norjan vuoden urheilija

Norjan vuoden urheilija () on vuosittain jaettava, norjalaisten urheilutoimittajien myöntämä palkinto. Useimmin palkinnon on voittanut juoksija Grete Waitz (o.s. Andersen), joka palkittiin neljä kertaa, vuosina 1975, 1977, 1979 ja 1983. ==Luettelo palkinnon saajista== Vuosi Voittaja(t) Laji 1948 Petter Hugsted Mäkihyppy 1949 Martin Stokken Yleisurheilu 1950 Sverre Strandli Yleisurheilu 1951 Stein Eriksen Alppihiihto 1952 Hjalmar Andersen Pikaluistelu 1953 Sverre Strandli Yleisurheilu 1954 Stein Eriksen Alppihiihto 1955 Audun Boysen Yleisurheilu 1956 Egil Danielsen Yleisurheilu 1957 Magne Lystad Suunnistus 1958 Inger Bjørnbakken Alppihiihto 1959 Torbjørn Yggeseth Mäkihyppy 1960 Knut Johannesen Pikaluistelu 1961 Harald Grønningen Maastohiihto 1962 Toralf Engan Mäkihyppy 1963 Reidar Hjermstad Maastohiihto 1964 Terje Pedersen Yleisurheilu 1965 Per Ivar Moe Pikaluistelu 1966 Gjermund Eggen Maastohiihto 1967 Bjørn Wirkola Mäkihyppy 1968 Fred Anton Maier Pikaluistelu 1969 Dag Fornæss Pikaluistelu 1970 Stig Berge Suunnistus 1971 Leif Jenssen Painonnosto 1972 Knut Knudsen Ratapyöräily 1973 Knut Knudsen Ratapyöräily 1974 Magne Myrmo Maastohiihto 1975 Grete Andersen Yleisurheilu 1976 Ivar Formo Maastohiihto 1977 Grete Waitz Yleisurheilu 1978 Lene Jenssen Uinti 1979 Grete Waitz Yleisurheilu 1980 Bjørg Eva Jensen Pikaluistelu 1981 Tom Lund Jalkapallo 1982 Berit Aunli Maastohiihto 1983 Grete Waitz Yleisurheilu 1984 Eirik Kvalfoss Ampumahiihto 1985 Anette Bøe Maastohiihto 1986 Ingrid Kristiansen Yleisurheilu 1987 Ingrid Kristiansen Yleisurheilu 1988 Jon Rønningen Paini 1989 Ole Kristian Furuseth Alppihiihto 1990 Atle Skårdal Alppihiihto 1991 Johann Olav Koss Pikaluistelu 1992 Vegard Ulvang Maastohiihto 1993 Norjan jalkapallomaajoukkue Jalkapallo 1994 Johann Olav Koss Pikaluistelu 1995 Bjørn Dæhlie Maastohiihto 1996 Vebjørn Rodal Yleisurheilu 1997 Hanne Haugland, Nils Arne Eggen Yleisurheilu, jalkapallo (valmentaja) 1998 Bjørn Dæhlie Maastohiihto 1999 Lasse Kjus Alppihiihto 2000 Trine Hattestad Yleisurheilu 2001 Olaf Tufte Soutu 2002 Ole Einar Bjørndalen Ampumahiihto 2003 Petter Solberg Ralli 2004 Andreas Thorkildsen Yleisurheilu 2005 Marit Bjørgen Maastohiihto 2006 Kjetil André Aamodt Alppihiihto 2007 Aksel Lund Svindal Alppihiihto 2008 Andreas Thorkildsen Yleisurheilu 2009 Petter Northug Maastohiihto 2010 Thor Hushovd Maantiepyöräily 2011 Alexander Dale Oen Uinti 2012 Tora Berger Ampumahiihto 2013 Magnus Carlsen Shakki 2014 Ole Einar Bjørndalen Ampumahiihto 2015 Petter Northug Maastohiihto 2016 Ada Hegerberg Jalkapallo 2017 Karsten Warholm Yleisurheilu 2018 Jakob Ingebrigtsen Yleisurheilu 2019 Karsten Warholm Yleisurheilu 2020 Erling Braut Haaland Jalkapallo 2021 Karsten Warholm Yleisurheilu 2022 Jakob Ingebrigtsen Yleisurheilu == Lähteet == Luokka:Norjalaiset urheilupalkinnot
Johan Kitti

Johan Kitti on ruotsinsaamelainen laulaja ja taiteilija. Hän on voittanut Koutokeinossa pidetyn Sámi Grand Prix'n kahdesti. Vuonna 2006 Kitti voitti Östersundissa pidetyn Liet-Lávlut -kilpailun yhdessä norjansaamelaisen Ellen Sara Bæhrin kanssa kappaleellaan "Luđiin muitalan" ('Joiulla minä kerron'). ==Diskografia== *Dovddut (Tunteet, 2006), ensialbumi :1. Biegga (Tuuli) 4:34 :2. Eallima luohti (Elämän laulu) 3:56 :3. Čuovvul mu (Seuraa minua) 4:27 :4. Unnoraš (Pikkuinen) 4:05 :5. Ráhkisvuohta (Rakkaus) 4:05 :6. Nuorravuohta (Nuoruus) 3:24 :7. Rosttu nuorat (Rostun nuoriso) 2:59 :8. Eŋgelat lávllodit (Enkelit laulavat) 4:22 :9. Násttážan (Tähtöseni) 4:32 :10. Luđiin muitalan (Joiulla minä kerron) 4:10 ===Vierailevana artistina=== *Annbjørg Hættan levyllä Gollegoallostat (2008) ===Kokoelmalevyt=== *Ima Ipmasat (2007) *Sámi Grand Prix 2006 (2006) *Sámi Grand Prix 2005 (2005) *Sámi Grand Prix 2004 (2004) ==Laulukilpailut== Vuosi Kilpailu Taiteilija(t) Kappale Sija 2004 Sámi Grand Prix Johan Kitti Eŋgelat lávllodit (Enkelit laulavat) 1. 2006 Sámi Grand Prix Johan Kitti ja Ellen Sara Bæhr Luđiin muitalan (Joiulla minä kerron) 1. 2006 Liet-Lávlut Johan Kitti ja Ellen Sara Bæhr Luđiin muitalan (Joiulla minä kerron) 1. ==Lähteet== == Aiheesta muualla == * Eurooppalainen laulukilpailu vähemmistökielille Luokka:Saamelaiset muusikot Luokka:Ruotsalaiset laulajat
Jamal Mayers

Jamal David Mayers (s. 24. lokakuuta 1974 Toronto, Ontario) on uransa päättänyt kanadalainen jääkiekkoilija. ==Ura== Mayers pelasi juniorijääkiekkoa Thornhill Thunderbirdsissa vuosina 1990–1992. Hän pelasi yliopistojääkiekkoa Western Michiganin yliopistossa vuosina 1992–1996. St. Louis Blues varasi laitahyökkääjänä pelaavan Mayersin vuoden 1993 varaustilaisuudessa neljännellä kierroksella varausvuorolla 89. Mayers edusti St. Louisia kaudet 1996–2008. Kaksi ensimmäistä kautta hän pelasi suurimmaksi osaksi St. Louisin farmijoukkue Worcester IceCatsissä. Marraskuussa 2002 Mayers loukkasi polvensa ja pelasi sen vuoksi kaudella vain 15 ottelua. Kesäkuussa 2008 St. Louis myi Mayersin Toronto Maple Leafsiin, josta se vai vaihdossa kolmannen kierroksen varausoikeuden. Mayers siirtyi tammikuussa 2009 Calgary Flamesiin pelaajakaupassa, jossa Flames sai hänen lisäkseen Niklas Hagmanin, Matt Stajanin ja Ian Whiten, ja jossa Maple Leafsiin siirtyivät Dion Phaneuf, Keith Aulie ja Fredrik Sjöström. Hän pelasi Calgaryssä vain loppukauden , minkä jälkeen teki elokuussa 2010 San Jose Sharksin kanssa vuoden sopimuksen, arvoltaan 600 000 dollaria. Sopimuksen päätyttyä hän siirtyi heinäkuussa 2011 Chicago Blackhawksiin niin ikään yksivuotisella sopimuksella, arvoltaan 550 000 dollaria. Mayers edusti Kanadaa vuoden 2007 maailmanmestaruuskilpailuissa, joissa joukkue voitti kultaa kaatamalla finaalissa Suomen 4–2 sekä vuoden 2008 maailmanmestaruuskilpailuissa, joissa Kanada jäi hopealle hävittyään loppuottelun Venäjää vastaan jatkoajalla 5–4. ==Tilastot== 1996–1997 St. Louis Blues NHL 6 0 1 1 2 – – – – – 1998–1999 St. Louis Blues NHL 34 4 5 9 40 11 0 1 1 8 1999–2000 St. Louis Blues NHL 79 7 10 17 90 7 0 4 4 2 MM 7 1 0 1 2 2000–2001 St. Louis Blues NHL 77 8 13 21 117 15 2 3 5 8 2001–2002 St. Louis Blues NHL 77 9 8 17 99 10 3 0 3 2 2002–2003 St. Louis Blues NHL 15 2 5 7 8 – – – – – 2003–2004 St. Louis Blues NHL 80 6 5 11 91 5 0 0 0 0 2004–2005 Hammarby IF SAS 19 9 13 22 36 Missouri River Otters UHL 13 5 2 7 68 2005–2006 St. Louis Blues NHL 67 15 11 26 129 – – – – – 2006–2007 St. Louis Blues NHL 80 8 14 22 89 – – – – – MM 9 4 1 5 8 2007–2008 St. Louis Blues NHL 80 12 15 27 91 – – – – – MM 9 2 3 5 2 2008–2009 Toronto Maple Leafs NHL 71 7 9 16 82 – – – – – 2009–2010 Toronto Maple Leafs NHL 44 2 6 8 78 – – – – – Calgary Flames NHL 27 1 5 6 53 2010–2011 San Jose Sharks NHL 78 3 11 14 124 12 0 0 0 12 2011–2012 Chicago Blackhawks NHL 81 6 9 15 91 3 0 0 0 0 2012–2013 Chicago Blackhawks NHL 19 0 2 2 16 – – – – – NHL yhteensä 915 90 129 219 1200 63 5 8 13 32 ==Lähteet== * * * ===Viitteet=== ==Aiheesta muualla== * Jamal Mayers jatkoaika.comissa Luokka:Kanadalaiset jääkiekkoilijat Luokka:St. Louis Bluesin varaamat pelaajat Luokka:Vuonna 1974 syntyneet Luokka:Elävät henkilöt
José Joaquín Rojas

José Joaquín Rojas Gil (s. 8. kesäkuuta 1985 Cieza, Murcia, Espanja) on espanjalainen maantiepyöräilijä. Hän aloitti ammattilaisuransa vuonna 2006 Liberty Seguros-Würth-tallissa, jonka nimi muuttui kesken kauden Astanaksi. Vuodesta 2007 lähtien hän edusti Caisse d'Epargne / Team Movistar -joukkuetta ammattilaisuransa loppuun, vuoteen 2023 saakka. Hän voitti maantieajon Espanjan-mestaruuden 2011 ja 2016. Aktiiviuransa jälkeen hän on työskennellyt apulaisjoukkueenjohtajana Movistarissa vuodesta 2024 lähtien. == Saavutuksia == ;2006 :Tirreno–Adriatico, mäkikirikilpailun voitto ;2007 :Vuelta a Murcia, etapin 1 voitto :Puolan ympäriajo, pistekilpailun voitto ;2008 :Tour Down Under, kokonaiskilpailussa kolmas :Trofeo Pollenca, voitto :Vattenfall Cyclassics, viides ;2009 :Tour Down Under, kokonaiskilpailussa kolmas :Ranskan ympäriajo, kolmas etapilla 6 :Tour de L'Ain, etapin 2 voitto ;2010 :Dunkerquen neljän päivän ajo, kokonaiskilpailussa kolmas, pistekilpailun voitto ;2011 :Challenge de Mallorca: Trofeo Deià, voitto :Katalonian ympäriajo, etapin 6 voitto :Maantieajon Espanjan-mestaruus :Ranskan ympäriajo, 3., 5. ja 10. etapilla kolmas :Vattenfall Cyclassics, viides ;2012 :Baskimaan ympäriajo, 1. etapin voitto ;2013 :Ranskan ympäriajo, 3. etapilla kolmas :Vattenfall Cyclassics, neljäs ;2014 :Pariisi–Nizza-ajo, kokonaiskilpailussa neljäs :Vuelta a Castilla y León, pistekilpailun ja 1. etapin voitto ;2015 :Qatarin ympäriajo, 1. etapin voitto :Espanjan ympäriajo, 10. ja 14. etapilla kolmas ;2016 :Maantieajon Espanjan-mestaruus ;2017 :Amstel Gold Race, viides :Espanjan ympäriajo, 10. etapilla toinen, 7. ja 12. etapilla kolmas ;2019 :Italian ympäriajo, 6. etapilla kolmas == Lähteet == Luokka:Espanjalaiset maantiepyöräilijät Luokka:Vuonna 1985 syntyneet Luokka:Elävät henkilöt
Mark Polansky

Mark Lewis "Roman" Polansky (s. 2. kesäkuuta 1956 Paterson, New Jersey) on yhdysvaltalainen ilmailualan insinööri, koelentäjä ("research pilot") ja NASAn astronautti. Polansky sai lempinimen "Roman" pilana, sillä hänellä on sama sukunimi kuin ohjaaja Roman Polańskilla. Hän on osallistunut avaruussukkulalennoille STS-98, STS-116 ja STS-127. ==Perhetausta== Polanskyn isä, Irving, oli juutalainen. Hänen äitinsä, Edith, on alun perin Havaijilta ja on syntyperältään korealainen. Polansky kunnioitti isänsä etnistä taustaa ottamalla mukaansa sukkulalennolle STS-116 teddykarhun Yhdysvaltain holokaustimuistomuseosta (United States Holocaust Memorial Museum). Polansky on naimisissa sanantoniolaisen Lisa Ristowin kanssa. Heillä on kaksi lasta, tytär ja poika. ==Ura Yhdysvaltain ilmavoimissa== Polansky astui Yhdysvaltain ilmavoimien palvelukseen valmistuttuaan Purduen yliopistosta aeronautiikan ja astronautiikan maisterina vuonna 1978. Hän lensi F-15 ja F-5E lentokoneita ja toimi aggressor-pilottina (toimii vihollislentäjänä ilmasotaharjoituksissa). Vuonna 1986 hän osallistui Edwards Air Force Basen koelentokouluun Kaliforniassa. Polansky luopui aktiivipalveluksesta vuonna 1992 tavoitellakseen uraa NASAssa. Hän on lentänyt yli 5 000 tuntia yli 30 erilaisella lentokonetyypillä. ==Ura NASAssa== Polansky liittyi NASAan elokuussa 1992 ilmailualan insinöörinä ja lentäjänä. Hän opetti Johnson Space Centerissä avaruussukuloiden pilotteja laskeutumistekniikoissa ja T-38 suihkuharjoitushävittäjän käsittelyssä. Polansky suoritti myös koelentoja NASAn T-38:n avioniikaltaan päivitetyssä suihkuharjoituskoneessa. Polansky valittiin huhtikuussa 1996 NASAn astronauttikoulutukseen (NASAn astronauttiryhmä 16 - "The Sardines"). Kahden vuoden koulutuksen ja arvioinnin jälkeen hänet nimitettiin aluksi Kennedy Space Centeriin avaruussukkuloiden lähtöjen ja laukaisujen tukitehtäviin. Hän toimi avaruussukkulalento STS-98:n pilottina (2001) viettäen 309 tuntia avaruudessa. Seuraavaksi hänet nimitettiin lennonvalvontaan (CAPCOM). Polansky toimi CAPCOMin johtajana huhtikuusta 2002 joulukuuhun 2002. Hän toimi myös astronauttien pääkouluttajana ja johtotehtävissä sukkuloiden laukaisutehtävissä ja korjauksissa. Polansky toimi komentajana 1. joulukuuta 2006 laukaistulla sukkulalennolla STS-116, Kansainvälisen avaruusaseman kokoonpanolennolla. Hän oli myös 16. heinäkuuta 2009 laukaistun STS-127 Endeavourin komentaja. Kuten astronauttitoverinsa Michael J. Massiminokin aikaisemmin Polansky raportoi Twitterissä lennon STS-127 valmisteluja ja lennonaikaisia tapahtumia. ==Lähteet== ==Aiheesta muualla== *Spacefacts biography of Mark L. Polansky *NASA Biography *NASA Shuttle Pilot is Korean-American *Official Mark L. Polansky Twitter feed. Luokka:Yhdysvaltalaiset avaruuslentäjät Luokka:Vuonna 1956 syntyneet Luokka:Elävät henkilöt
Sylvain Calzati

Sylvain Calzati (s. 1. heinäkuuta 1979 Lyon, Ranska) on ranskalainen maantiepyöräilijä. Hän aloitti ammattilaisuransa Barloworld-tallissa vuonna 2003. Seuraavana vuonna hän edusti joukkueita Saint-Quentin Oktos ja RAGT Semences sekä 2005–2008 Ag2r-tallia. Vuoden 2009 hän ajoi UCI Continental Circuits -tasolla kilpailleessa Agritubel-tallissa. Vuonna 2010 hän palasi ProTour-tasolle Team Sky -tallin mukana. Viimeisenä ammattilaisvuonnaan 2011 hän edusti Continental-tasolla kilpailevaa Bretagne-Schuller -joukkuetta. Calzati voitti vuonna 2004 Tour de l'Avenir -etappikilpailun ja sijoittui toiseksi Etoile de Bessèges -ajossa. Ranskan ympäriajossa 2006 hän voitti Lorientiin päättyneen kahdeksannen etapin. Hän karkasi irtiottokumppaneiltaan Kjell Carlströmiltä ja Patrice Halgandilta runsaat 30 kilometriä ennen maalia voittaen etapin kahden minuutin ja viiden sekunnin erolla Carlströmiin. ==Lähteet== ==Aiheesta muualla== *Virallinen sivusto Luokka:Ranskalaiset maantiepyöräilijät Luokka:Vuonna 1979 syntyneet Luokka:Elävät henkilöt